nyimpulaké yèn suhu hawa udhara global wis ningkat 0,6 derajat Celsius (1 derajat Fahrenheit) wiwit 1861. Panel setuju yèn pamanasan kasebut utamané disebabaké déning aktifitas manungsa sing nambah gas-gas omah kaca menyang atmosfer. IPCC mrédhiksi paningkatan suhu hawa rata-rata global bakal ningkat 1.1 nganti 6.4 °C (2.0 nganti 11.5 °F) antara taun 1990 lan 2100. IPCC panel uga mènèhi pepènget, yèn senadyan konsentrasi gas ing atmosfer ora nambah manèh wiwit taun 2100, iklim tetep terus nambah anget sajroning periode tinamtu akibat emisi sing wis diculaké sadurungé. Karbon dioksida bakal tetep ana ing atmosfer jroning satus taun utawa luwih sadurungé alam mampu nyerep manèh. Yèn emisi gas omah kaca terus ningkat, para ahli mrédhiksi, konsèntrasi karbondioksioda ing atmosfer bisa ningkat nganti tikel telu ing wiwitan abad ka-22 yèn dibandhingaké masa sadurungé era industri. Akibaté, bakal kadadéyan owah-owahan iklim sacara dramatis. Senadyan sakbeneré prastawa owah-owahan iklim iki wis dumadi bola-bali sadawaning sajarah Bumi, manungsa bakal ngadhepi masalah iki kanthi résiko populasi sing paling gedhé.